Granit Xhaka 'jagħmel dak kollu li jista' biex jingħaqad ma' Roma Il-midfielder ta' Arsenal, Granit Xhaka, 'qed jagħmel dak kollu li jista' biex jingħaqad ma' Roma. Il-player ta' 28 sena reġa' kien regolari għall-Gunners matul l-istaġun 2020-21, u għamel 45 dehra fil-kompetizzjonijiet kollha, iżda huwa mistenni jitlaq matul it-tieqa tat-trasferimenti ta' dan is-sajf. Roma qed jitqiesu bħala l-favoriti għall-internazzjonali Svizzeru, li jingħad li huwa ħerqan biex imur jilgħab l-Italja u jilgħab taħt il-gwida ta' Jose Mourinho. Xhaka qed jinsisti bil-qawwa biex jingħaqad ma' Roma, bil-midfielder lest jaċċetta salarju mnaqqas fi Stadio Olimpico. Iż-żewġ clubs għad iridu jaslu għal ftehim dwar ħlas għat-trasferiment, b'Arsenal iridu €20m, li Roma mhumiex lesti li jħallsu f'dan il-mument. Xhaka, li allegatament qabel dwar kuntratt ta' erba' snin mal-ġganti Taljani, skorja 13-il goal u rreġistra 20 assist f'220 dehra għall-Gunners sa minn meta ngħaqad magħhom fl-2016.